**Anthony Mantha** (s. 16. syyskuuta 1994 Longueuil, Quebec) on kanadalainen jääkiekkoilija, pelipaikaltaan oikea laitahyökkääjä, joka edustaa Washington Capitalsia. Red Wings varasi hänet ensimmäisellä kierroksella 20. pelaajana vuoden 2013 varaustilaisuudessa. Mantha on kanadanranskalainen.

Manthan isoisä André Pronovost on nelinkertainen Stanley Cup -voittaja Montreal Canadiensin riveistä.

Ura
---

### Seuraura

#### Junioriura

Ennen ammattilaistasolle siirtymistä Mantha pelasi kolmen kokonaisen kauden ajan QMJHL-joukkue Val-d’Or Foreursissa. Joukkue varasi Manthan viidennellä kierroksella CHL:n varaustilaisuudessa vuonna 2010. Hän siirtyi joukkueeseen kauden 2010-2011 lopulla, jolloin ehti pelata kauden päätteeksi kaksi runkosarjaottelua.

Kaudella 2011–2012 Mantha pelasi ensimmäisen kokonaisen kautensa joukkueessa. Hän pelasi 63 ottelua ja teki niissä 51 tehopistettä. Lisäksi hän pelasi neljässä pudotuspeliottelussa, joissa teki kaksi maalia sekä kaksi syöttöpistettä. Mantha voitti QMJHL:n maalipörssin kaudella 2012–2013, kun iski 50 osumaa. Pistepörssissä hän sijoittui kymmenenneksi. Yhdeksässä pudotuspeliottelussa Mantha teki viisi maalia ja seitsemän syöttöpistettä.

Detroit Red Wings varasi Manthan ensimmäisellä kierroksella 20. pelaajana NHL:n vuoden 2013 varaustilaisuudessa.

Mantha valittiin viimeiseksi juniorikaudekseen 2013–2014 Foreursin varakapteeniksi. Kauden päätteeksi Mantha voitti QMJHL:n maali- ja pistepörssit tehtyään 57 pelaamassaan ottelussa yhtä monta maalia sekä yhteensä 120 tehopistettä. Hänet valittiin syyskuussa sekä lokakuussa kuukauden parhaaksi pelaajaksi. Foreurs eteni pudotuspeleihin, joissa Mantha teki 24 ottelussa jälleen yhtä monta maalia voittaen myös pudotuspelien maalipörssin. Pistepörssissä hän sijoittui toiseksi Jonathan Drouinin jälkeen. Foreurs voitti QMJHL:n mestaruuden ja eteni Memorial Cupiin. Mantha teki voittomaalin QMJHL-finaaleiden seitsemännessä ottelussa Baie-Comeau Drakkaria vastaan. Neljässä Memorial Cup -ottelussa Mantha teki yhden maalin sekä kolme syöttöpistettä.

Mantha palkittiin viimeisen kautensa lisäksi vielä QMJHL:n vuoden parhaana ja arvokkaimpana pelaajana. Hänet myös valittiin liigan ensimmäiseen tähdistökentälliseen.

#### Ammattilaisena

Mantha teki ennen viimeisen juniorikautensa alkua, lokakuussa 2013 hänet varanneen Detroit Red Wingsin kanssa kolmivuotisen tulokassopimuksen.

Mantha debytoi ammattilaistasolla marraskuussa 2014 Red Wingsin AHL-farmiseura Grand Rapids Griffinsin riveissä ottelussa Texas Starsia vastaan. Yhteensä Mantha pelasi ensimmäisellä ammattilaiskaudellaan 62 ottelua, joissa teki 15 maalia ja 18 syöttöpistettä eli yhteensä 33 tehopistettä. Lisäksi hän pelasi 16 pudotuspeliottelua tehden kaksi maalia sekä kaksi syöttöpistettä.

Mantha osallistui kautta 2015–2016 edeltäneelle Red Wingsin harjoitusleirille, mutta hän joutui kuitenkin aloittamaan kauden farmissa Grand Rapidsissa. Maaliskuussa 2016 Red Wings nosti hänet ensimmäisen kerran NHL-kokoonpanoon. Mantha debytoi 16. maaliskuuta ottelussa Philadelphia Flyersia vastaan. Hän sai peliaikaa 14.45 minuuttia. Hän laukoi ottelussa neljä kertaa maalia kohti. Mantha teki ensimmäisen NHL-maalinsa 24. maaliskuuta Montreal Canadiensia vastaan hänen perheensä ollessa katsomassa ottelua.

Marraskuussa 2020 Mantha teki Red Wingsin kanssa nelivuotisen ja yhteensä 22,8 miljoonan dollarin arvoisen jatkosopimuksen.

12. huhtikuuta 2021 ennen siirtotakarajaa Red Wings kauppasi Manthan Washington Capitalsiin ja sai vaihdossa hyökkääjät Jakub Vranan ja Richard Panikin sekä vuoden 2021 ensimmäisen kierroksen varausvuoron ja 2022 toisen kierroksen varausvuoron.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | Val-d'Or Foreurs | QMJHL | 2 | 0 | 0 | 0 | 0 | – | – | – | – | – |
| 2011–2012 | Val-d'Or Foreurs | QMJHL | 63 | 22 | 29 | 51 | 39 | 4 | 2 | 2 | 4 | 6 |
| 2012–2013 | Val-d'Or Foreurs | QMJHL | 67 | 50 | 39 | 89 | 71 | 9 | 5 | 7 | 12 | 13 |
| 2013–2014 | Val-d'Or Foreurs | QMJHL | 57 | 57 | 63 | 120 | 75 | 24 | 24 | 14 | 38 | 52 |
| 2014–2015 | Grand Rapids Griffins | AHL | 62 | 15 | 18 | 33 | 64 | 16 | 2 | 2 | 4 | 16 |
| 2015–2016 | Grand Rapids Griffins | AHL | 60 | 21 | 24 | 45 | 32 | 9 | 4 | 7 | 11 | 8 |
|  | Detroit Red Wings | NHL | 10 | 2 | 1 | 3 | 2 | – | – | – | – | – |
| 2016–2017 | Detroit Red Wings | NHL | 60 | 17 | 19 | 36 | 53 | – | – | – | – | – |
|  | Grand Rapids Griffins | AHL | 10 | 8 | 2 | 10 | 6 | – | – | – | – | – |
| 2017–2018 | Detroit Red Wings | NHL | 80 | 24 | 24 | 48 | 52 | – | – | – | – | – |
| 2018–2019 | Detroit Red Wings | NHL | 67 | 25 | 23 | 48 | 30 | – | – | – | – | – |
| 2019–2020 | Detroit Red Wings | NHL | 43 | 16 | 22 | 38 | 34 | – | – | – | – | – |
| 2020–2021 | Detroit Red Wings | NHL | 42 | 11 | 10 | 21 | 17 | – | – | – | – | – |
|  | Washington Capitals | NHL | 14 | 4 | 4 | 8 | 8 | 5 | 0 | 2 | 2 | 6 |
| 2021–2022 | Washington Capitals | NHL | 37 | 9 | 14 | 23 | 14 | 6 | 0 | 4 | 4 | 13 |
| 2022–2023 | Washington Capitals | NHL | 67 | 11 | 16 | 27 | 31 | – | – | – | – | – |
| 8 kautta | yhteensä | NHL | 420 | 119 | 133 | 252 | 241 | 11 | 0 | 6 | 6 | 19 |
| 3 kautta | yhteensä | AHL | 132 | 44 | 44 | 88 | 102 | 25 | 6 | 9 | 15 | 24 |

Perhe
-----

Manthan sisko Elisabeth Mantha on Kanadan naisten jääkiekkomaajoukkueen pelaaja ja isoisä André Pronovost nelinkertainen Stanley Cup -voittaja.

Lähteet
-------

* Anthony Mantha The Internet Hockey Databasessa (englanniksi)
* Anthony Mantha Eurohockey-sivustolla (englanniksi)
* Anthony Mantha *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Anthony Mantha *Elite Prospects*. Everysport Media Group AB.  (englanniksi) Viitattu 26.12.2013.
2. 1 2  Hockey runs in the Family *www.fisu.net*. Viitattu 24.8.2020. (englanniksi)
3. ↑  NHL draft tracker: Anthony Mantha, Val-d’Or Foreurs *ca.sports.yahoo.com*.
4. ↑  2010 QMJHL Entry Draft EliteProspects. Viitattu 25.3.2016. (englanniksi)
5. ↑  QMJHL 2012–2013 Goals EliteProspects. Viitattu 25.3.2016. (englanniksi)
6. ↑  QMJHL 2012–2013 EliteProspects. Viitattu 25.3.2016. (englanniksi)
7. ↑  2013 NHL Entry Draft EliteProspects. Viitattu 25.3.2016. (englanniksi)
8. ↑  QMJHL 2013–2014 Captaincy list EliteProspects. Viitattu 25.3.2016. (englanniksi)
9. ↑  QMJHL 2013–2014 Goals EliteProspects. Viitattu 25.3.2016. (englanniksi)
10. ↑  QMJHL 2013–2014 EliteProspects. Viitattu 25.3.2016. (englanniksi)
11. ↑  QMJHL First Star of the Month EliteProspects. Viitattu 25.3.2016. (englanniksi)
12. ↑  QMJHL Playoffs Most Goals EliteProspects. Viitattu 25.3.2016. (englanniksi)
13. ↑  QMJHL 2013–2014 Playoffs EliteProspects. Viitattu 25.3.2016. (englanniksi)
14. ↑  QMJHL 2013–2014 EliteProspects. Viitattu 25.3.2016. (englanniksi)
15. ↑  QMJHL Champion EliteProspects. Viitattu 25.3.2016. (englanniksi)
16. ↑  The Val-d’Or Foreurs are crowned QMJHL Champions  13.5.2014. QMJHL. Viitattu 25.3.2016. (englanniksi)
17. ↑  CHL Player of the Year EliteProspects. Viitattu 25.3.2016. (englanniksi)
18. ↑  QMJHL Most Valuable Player (Michel Brière Trophy) EliteProspects. Viitattu 25.3.2016. (englanniksi)
19. ↑  QMJHL First All-Star Team EliteProspects. Viitattu 25.3.2016. (englanniksi)
20. ↑  Helene St. James: Anthony Mantha impresses in Detroit Red Wings debut  16.3.2016. Detroit Free Press. Viitattu 25.3.2016. (englanniksi)
21. ↑  Brendan Savage: Watch Red Wings rookie Anthony Mantha score first NHL goal  24.3.2016. mlive.com. Viitattu 25.3.2016. (englanniksi)
22. ↑
23. ↑

Kanadan joukkue – Jääkiekon MM-kilpailut 2019
4 Fabbro |
5 Myers |
7 Couturier (**A**) |
10 Jost |
14 Henrique |
16 McCann |
17 Strome |
18 Dubois |
19 Turris (**C**) |
21 Joseph |
23 Reinhart |
25 Nurse |
27 Theodore |
28 Severson |
29 Blackwood |
30 Murray |
31 Hart |
39 Mantha |
51 Stecher |
59 Bertuzzi |
61 Stone (**A**) |
62 Montour |
71 Cirelli |
72 Chabot |
81 Marchessault |
Valmentaja Alain Vigneault